Ljubljana, 6. 5. 2024

**RAZPIS ZA DELOVNO MESTO:**

**Mladinski delavec – vodja projekta Sindikata Mladi plus**

Na Sindikatu Mladi plus zaposlujemo! Te veseli projektno delo, delo z mladimi in so ti blizu sindikalne vsebine? Potem si pravi/a za nas.

Iščemo kandidata/tko za mesto mladinske/ga delavke/ca – vodje projekta. Zaposlitev bo za polni delovni čas (40 ur/teden), in sicer za določen čas – 2 leti in 7 mesecev, s pričetkom 1. 6. 2024.

**Naziv delovnega mesta:** Mladinski delavec – vodja projekta (m/ž)

**Naziv delodajalca:** Sindikat študentov, dijakov in mladih brezposelnih – Sindikat Mladi plus

1. **Splošni pogoji dela:**

|  |  |
| --- | --- |
| oblika dela: | Zaposlitev za določen čas (projektno delo) |
| delovni čas: | Delovni čas znaša 40 ur tedensko.Začetek dela je načeloma vsak delovni dan med 8. in 9. uro, zaključek dela pa med 16. in 17. uro. |
| delovno mesto: | Mladinski delavec – vodja projekta (m/ž)Delo bo v večji meri potekalo na sedežu organizacije in vključuje delo z računalnikom. Za namene izvajanja usposabljanj za mladinske delavce bo potrebno tudi delo na terenu po različnih krajih v Sloveniji.Pričakuje se, da mladinski delavec – vodja pilotnega projekta strokovno in samostojno pripravi in izvaja program usposabljanja za mlade s področja prekarnosti, mladim nudi svetovalno pomoč in podporo pri soočanju s prekarnostjo, strokovno in samostojno vodi, usmerja ter koordinira celotno operacijo, načrtuje, samostojno organizira, koordinira in skrbi za izvedbo posameznih aktivnosti operacije, spremlja in nadzira delo zunanjih izvajalcev, sodeluje s ključnimi deležniki, finančno in vsebinsko spremlja in poroča o izvajanju operacije, pripravlja zahtevke za izplačilo in poročila o izvajanju operacije, poroča o rezultatih projekta, predstavlja operacijo strokovni in širši javnosti,sodeluje z ministrstvom, izvaja druge naloge v skladu s pogodbo o sofinanciranju, navodili organa upravljanja in navodili ministrstva ipd. |
| trajanje dela: | 1. junij 2024 – 31. december 2026Možnost podaljšanja v primeru pridobitve novih razpisnih sredstev za zaposlitev na enakem vsebinskem področju. |
| poskusnoobdobje: | 1 mesec |
| plačilo: | cca. 1.700,00 EUR bruto |

1. **Osnovni pogoji za prijavo in opravljanje dela:**
	* upoštevanje pogojev za prijavo: **Rok za prijavo je 14. 5. 2024**. Kandidat\_ka mora biti na razpolago v predvidenih terminih za razgovore in testiranje, in sicer med 15. 5. in 17. 5. 2024.
	* Oseba je zmožna pričeti z delom 1. 6. 2024.

**2.1. Močno zaželene delovne izkušnje:**

* + Izkušnje z izvajanjem izobraževanj oz. usposabljanj za mlade in/ali mladinske delavce,
	+ izkušnje pri naslavljanju problematike prekarnosti med mladimi,
	+ izkušnje z izvajanjem zahtevnejših projektov,
	+ izkušnje s finančnim in vsebinskim poročanjem o izvedenih projektnih aktivnosti,
	+ izkušnje s področja neformalnega izobraževanja/usposabljanja mladih,
	+ izkušnje z delom v sindikalnem, mladinskem oziroma nevladnem sektorju,
	+ zaželene izkušnje tudi z drugih področij iz točke 3) tega razpisa.

Upoštevamo tudi izkušnje, pridobljene s prostovoljnim in/ali študentskim delom.

**2.2. Zahtevana znanja oziroma kompetence:**

* + Dobro poznavanje delovnopravne zakonodaje,
	+ zelo dobro poznavanje problematike brezposelnosti mladih, prekarizacije dela in koncepta dostojnega dela, s posebnim poudarkom na odličnem poznavanju problematike prekarnosti med mladimi, njenimi značilnostmi in posledicami,
	+ poznavanje področja izobraževanj/usposabljanje mladih, metod neformalnega izobraževanja, pristopov mladinskega dela,
	+ izkušnje z izvajanjem izobraževanj oz. usposabljanj za mlade in/ali mladinske delavce,
	+ poznavanje delovanja sindikatov,
	+ poznavanje računalniških programov Microsoft Office in spletnega komuniciranja,
	+ aktivno pisno in ustno znanje slovenskega in angleškega jezika,
	+ osnovno poznavanje delovanja državnih/javnih institucij v Sloveniji,
	+ zelo dobro poznavanje področja zaposlovanja mladih, participacije mladih in/ali mladinskega organiziranja,
	+ zmožnost ekipnega dela,
	+ kompetentnost za delo z ljudmi,
	+ zmožnost sočasnega opravljanja več različnih del.
1. **Opis delovnega mesta:**

Mladinski delavec – vodja pilotnega projekta bo strokovno in samostojno pripravil in izvajal program usposabljanja za mlade s področja prekarnosti, mladim bo prav tako nudil svetovalno pomoč in podporo pri soočanju s prekarnostjo. Samostojno in sotrkovno bo vodil, usmerjal in koordiniral celoten projekt.

Načrtoval, samostojno organiziral in koordiniral bo izvedbo posameznih aktivnosti projekta, spremljal in nadziral delo potencialnih zunanjih izvajalcev, sodeloval s ključnimi deležniki. Prav tako bo finančno in vsebinsko spremljal in poročal o izvajanju operacije, pripravljal zahtevke za izplačilo in poročila o izvajanju projekta, poročal o rezultatih projekta, predstavljal operacijo strokovni in širši javnosti, sodeloval z ministrstvom, izvajal druge naloge v skladu s pogodbo o sofinanciranju, navodili organa upravljanja in navodili ministrstva ipd.

Pomembnih je več sklopov:

1. **Sodelovanje z ekipo in z zunanjimi sodelavci**: usklajevanje dela z ostalimi zaposlenimi na sindikatu, komuniciranje z ostalimi izvajalci v projektu, ,
2. **priprava, organizacija ter izvedba usposabljanj za mlade s področja prekarnosti mladih**: priprava programa usposabljanja za mlade s področja prekarnosti mladih, priprava strokovnih vsebin (gradiv za udeležence, priročnika za trenerje) za namene izvedbe usposabljanj, samostojno izvajanje usposabljanj za mladinske delavce.
3. **izvajanje pravnega svetovanja za mlade prekarne delavce,**
4. **koordinacija in vodenje projekta**: priprava različnih besedil (dopisi za različne ciljne skupine, sporočila za javnost, besedilo natečajev ipd.), arhiviranje dokumentacije, skrb za izvedbo projekta v skladu z načrtom, priprava različne dokumentacije, poročanje o poteku projekta pristojnemu ministrstvu idr. administrativna dela, promocija in organizacija dogodkov,
5. **priprava dokumentacij in poročil**: priprava poročil v skladu z navodili organa upravljanja, vnašanje poročil v spletni sistem za poročanje organu upravljanja, priprava zahtevkov za izplačilo,
6. druge naloge po dogovoru in v skladu z navodili vodstva.

Odgovornosti pri delu:

* + Odgovornost za delo s financami in namensko porabo sredstev za potrebe projektov,
	+ odgovorno ravnanje z informacijami in osebnimi podatki,
	+ odgovornost za pravilno vodenje različnih evidenc – dela, poslane pošte, arhiva, službenih poti in drugih aktivnosti v okviru svojega dela.

Pričakujemo:

* + Izredno dobro poznavanje problematike prekarnosti med mladimi ter njenih posledic,
	+ dobro poznavanje delovno-pravne zakonodaje in delovanja relevantnih institucij (Inšpektorat Republike Slovenije za delo, Zavod Republike Slovenije za zaposlovanje, Ministrstvo za delo, družino, socialne zadeve in enake možnosti, sindikati …)
	+ sposobnost samostojnega izvajanja usposabljanj za mlade na področju prekarnosti med mladimi,
	+ sposobnost priprave strokovnega gradiva s področja prekarnosti,
	+ organizacijske in komunikacijske sposobnosti,
	+ izjemno natančnost in vestnost pri delu,
	+ poznavanje dela z računalnikom,
	+ sposobnost timskega dela,
	+ samoiniciativnost ter sposobnost samostojnega dela,
	+ poznavanje projektnega dela.
1. **Navodila za prijavo in nadaljnji postopki:**

Zainteresirane kandidate\_ke pozivamo, da nam pošljejo:

* + **PRIJAVO** (izpolnjen priloženi obrazec),
	+ **ŽIVLJENJEPIS**,
	+ **MOTIVACIJSKO PISMO**

**najkasneje do torka, 14. 5. 2024**, po elektronski pošti na naslov info@mladiplus.si, zadeva: »RAZPIS – MLADINSKI DELAVEC – VODJA PROJEKTA«.

Na podlagi prejetih vlog bomo opravili ožji izbor kandidatk in kandidatov in jih povabili k razgovoru in testu ter se na podlagi tega odločili o izbiri. Razgovori in testi bodo potekali med 15. 5. in 17. 5. 2024. O razgovoru boste obveščeni preko telefona.

Vse, ki ste boste prijavljali na delovno mesto, vabimo, da se podrobno seznanite z našo organizacijo in pretekimi projekti: [www.mladiplus.si](http://www.mladiplus.si).

Za kakršnakoli vprašanja glede razpisa za delovno mesto smo na voljo preko naslova info@mladiplus.si